สวัสดีค่ะ เมื่อปีที่แล้วเดือนตุลาได้หามาค่ะ เนื่องจากประจำเดือนหายไปเกือบปีเลยค่ะ คุณบอกว่าให้เราลองกินยาคุมค่ะ คุณบอกว่าฮอร์โมนยังไม่คงที่เพราะเราเพิ่ง 17 พอกิน ประจำเดือนก็มาเลยค่ะ ตลอดเวลาเกือบปี ก็กินๆหยุดๆ แต่พอหยุดกินยาคุม เดือนนั้นประจำเดือนจะไม่มาค่ะ สงสัยว่าต้องกินยาคุมแบบนี้ไปตลอดเลยใช่มั้ยคะ พอมีทางแก้อื่นไหมคะ ขอบค่ะ
สวัสดีค่ะ การที่ประจำเดือนหายไปเป็นปี เมื่อทานยาคุมกำเนิด ประจำเดือนได้มาทุกเดือน และเมื่อหยุดทานยาคุม ประจำเดือนก็หายไปอีก แสดงว่าการทำงานผลิตฮอร์โมนของรังไข่ผิดปกติ ไม่มีการตกไข่เกิดขึ้น ซึ่งอาจเกิดจาก1. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้2. มีกลุ่มอาการถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป3. มีภาวะไทรอยด์ฮอร์โมนผิดปกติ แตก็จะมีอาการผิดปกติทางร่างกายอื่นๆ ร่วมด้วยแนะนำควรไปพบสูติ-นรีแพทย์เพื่อตรวจว่าเกิดจากมีกลุ่มอาการถุงน้ำจำนวนมากในรังไข่ (PCOS) หรือไม่ ซึ่งการรักษาก็จะมีหลายทาง ขึ้นกับว่าตรวจพบความผิดปติอะไรร่วมด้วยบ้าง หากต้องการให้มีประจำเดือนมา โดยปกติก็จะให้ทานยาคุมกำเนิดชนิดฮอร์โมนเดี่ยวหรืออาจเป็นชนิดฮอร์โมนรวมก็ได้ หรือหากไม่มีการตกไข่เกิดขึ้น ก็อาจใช้ยาที่ช่วยกระตุ้นให้ไข่ตก เป็นต้น นอกจากนี้ ก็มีการผ่าตัดจี้รังไข่ด้วย